ไทยไม่พบผู้ติดเชื้อ “โควิด” รายใหม่ ต่อเนื่อง 2 วัน ยอดป่วยสะสมคงที่ 3,351 คน
"ศบค." เผยตัวเลขผู้ติดเชื้อ “โควิด” รายใหม่ของไทย เป็นศูนย์ ต่อเนื่อง 2 วัน ยอดป่วยสะสมคงที่ 3,351 คน 
"ศบค." เผยตัวเลขผู้ติดเชื้อ “โควิด” รายใหม่ของไทย เป็นศูนย์ ต่อเนื่อง 2 วัน ยอดป่วยสะสมคงที่ 3,351 คน
11 ส.ค. 2563

ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. รายงานสถานการณ์แพร่ระบาดของโรคโควิด-19 ในประเทศ ประจำวันนี้ (11 ส.ค.63) ว่า ไม่พบผู้ป่วยยืนยันติดเชื้อรายใหม่ทั้งจากภายในประเทศ และที่เดินทางกลับมาจากต่างประเทศและพักอยู่ใน State Quarantine
โดยยอดผู้ป่วยยืนยันสะสมล่าสุดคงอยู่ที่ 3,351 ราย เป็นผู้ป่วยในประเทศ 2,444 ราย และผู้ป่วยใน State Quarantine จำนวน 414 ราย และมีผู้ป่วยรักษาหายเพิ่ม 3 ราย รวมเป็น 3,163 ราย ส่วนผู้ป่วยที่ยังรักษาตัวอยู่ในโรงพยาบาล 130 ราย ขณะที่ไม่มีผู้เสียชีวิตเพิ่ม โดยยอดผู้เสียชีวิตสะสมอยู่ที่ 58 ราย